37. ΠΡΑΞΗ ΥΠΟΥΡΓ. ΣΥΜΒ. υπ’ αριθ. 98 της 10/28 Ιουλ. 1987 (ΦΕΚ Α΄ 135) Οριακή τιμή ποιότητας της ατμόσφαιρας σε μόλυβδο. Έχοντας υπόψη: 1.Τις διατάξεις του άρθρ. 1 του Νόμ. 1338/83 «Εφαρμογή του Κοινοτικού Δικαίου» (ΦΕΚ 34 Α/17.3.83) όπως τροποποιήθηκε και συμπληρώθηκε με το άρθρ. 6 του Νόμ. 1440/1984 «Συμμετοχή της Ελλάδας στο κεφάλαιο, στα αποθεματικά και τις προβλέψεις της Ευρωπαϊκής Τράπεζας Επενδύσεων κλπ.» (ΦΕΚ 70 Α/21.5.84). 2.Τις διατάξεις των άρθρ. 23 (παρ. 1) του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137 Α/26.7.85) και των άρθρ. 9 και 13 του Π.Δ. 437/1985 «Καθορισμός και ανακατανομή των αρμοδιοτήτων των Υπουργείων» (ΦΕΚ 157 Α/19.9.85). 3.Τις διατάξεις των άρθρ. 7, 28, 29 και 30 του Νόμ. 1650/86 «Για την προστασία του Περιβάλλοντος» (ΦΕΚ 160 Α/1986). 4.Τις διατάξεις του Νόμ. 1515/85 «Ρυθμιστικό σχέδιο και πρόγραμμα προστασίας του περιβάλλοντος της ευρύτερης περιοχής της Αθήνας» (ΦΕΚ 18 Α/85) και του Νόμ. 1561/85 «Ρυθμιστικό σχέδιο και πρόγραμμα προστασίας περιβάλλοντος της ευρύτερης περιοχής Θεσσαλονίκης και άλλες διατάξεις» (ΦΕΚ 148 Α/85) και ειδικότερα τις διατάξεις των άρθρ. 11 παρ. 2, 3 και 12 και των άρθρ. 13 των Νόμων αυτών, όπως τα τελευταία τροποποιήθηκαν και συμπληρώθηκαν με τις διατάξεις του άρθρ. 31 παρ. 6 και 7 του Νόμ. 1560/86. 5.Τις υπ’ αριθ. 315/80 (ΦΕΚ 476/Β) και 2845/81 (ΦΕΚ 793/Β) αποφάσεις του Ανωτάτου Χημικού Συμβουλίου. 6.Την οδηγία 82/884/ΕΟΚ του Συμβουλίου της 3ης Δεκ. 1982 της Ευρωπαϊκής Κοινότητας. 7.Την κοινή εισήγηση των Υπουργών Υγείας Πρόνοιας και Κοινωνικών Ασφαλίσεων και Περιβάλλοντος Χωροταξίας και Δημοσίων Έργων, αποφασίζουμε: Σκοπός-Πεδίο Εφαρμογής Άρθρ.1.-1.Με αυτή την πράξη του Υπουργικού Συμβουλίου αποσκοπείται η εφαρμογή των διατάξεων του άρθρ. 7 του Νόμ. 1650/86 και συγχρόνως η συμμόρφωση με τις διατάξεις της υπ’ αριθ. 82/884/ΕΟΚ οδηγίας του Συμβουλίου των Ευρωπαϊκών Κοινοτήτων της 3.12.1982 «Οριακή τιμή του μολύβδου που περιέχεται στην ατμόσφαιρα» για την  προστασία  της  υγείας  του (Αντί για τη σελ. 326,307(α) Σελ. 326,307(β) Τεύχος ΙΑ-12-2 Σελ. 53 Χωροταξία και Περιβάλλον 24.Γ.κ.36-37 ανθρώπου από τις επιπτώσεις του μολύβδου στο Περιβάλλον. 2.Η παρούσα Πράξη δεν εφαρμόζεται στην περίπτωση κατά την οποία άτομα εκτίθενται στην επίδραση του μόλυβδου λόγω επαγγέλματος. Ορισμοί Άρθρ.9.-Η ισχύς της παρούσας Πράξης αρχίζει 2 μήνες από τη δημοσίευσή της στην Εφημερίδα της Κυβερνήσεως. Άρθρ.2.-Για την εφαρμογή της παρούσας με τον όρο «οριακή τιμή» νοείται η συγκέντρωση μολύβδου στην ατμόσφαιρα, της οποίας δεν πρέπει να γίνεται υπέρβαση σύμφωνα με τις προϋποθέσεις που προβλέπει το άρθρ. 3 της παρούσας. Όρια Άρθρ.3.-1.Η οριακή τιμή μολύβδου στην ατμόσφαιρα καθορίζεται σε 2 μικρογραμμάρια ΡΒ/m 3  που εκφράζονται ως μέση ετήσια τιμή συγκέντρωσης. 2.Για τη διατήρηση της οριακής τιμής ποιότητας της ατμόσφαιρας όπως ορίζεται στις παρ. 1 και 3 του παρόντος άρθρου επιβάλλονται μέτρα και περιορισμοί σύμφωνα με τα άρθρ. 4 και 8 του Νόμ. 1650/86. 3.Σε περιοχές όπου παρά τη λήψη των απαιτουμένων μέτρων που επιβάλλονται σύμφωνα με την προηγούμενη παράγραφο, οι συγκεντρώσεις μολύβδου στην ατμόσφαιρα υπερβαίνουν την οριακή τιμή που καθορίζεται στην παρ. 1 η προθεσμία προσαρμογής στην τιμή αυτή παρατείνεται μέχρι το Δεκέμβριο 1986. 4.Σε περιοχές όπου το επίπεδο ρύπανσης από μόλυβδο, κατά τον χρόνο έναρξης ισχύος της παρούσας Πράξης είναι χαμηλότερο σε σχέση με την οριακή τιμή, που ορίζεται στην παρ. 1, τα μέτρα που λαμβάνονται κατ’ εφαρμογή των παρ. 2 και 3 του παρόντος άρθρου πρέπει να διασφαλίζουν κατά το δυνατόν τη διατήρηση της ποιότητας του αέρα. 5.Σε περιοχές όπου προβλέπεται να υπάρχει αστική ή βιομηχανική ανάπτυξη ή στις περιοχές που αναφέρονται στην προηγούμενη παράγραφο με συνέπεια την αύξηση της ρύπανσης της ατμόσφαιρας είναι δυνατόν με την Πράξη Υπουργικού Συμβουλίου που προβλέπεται στην παρ. 2 του άρθρ. 7 του Νόμ. 1650/86, να ορίζονται οριακές τιμές συγκεντρώσεων μολύβδου μικρότερες από τις τιμές της παρ. 1. 6.Το ΥΠΕΧΩΔΕ ενημερώνει την Επιτροπή της Ευρωπαϊκής Κοινότητας, εφόσον ζητηθεί, για τις συγκεντρώσεις μολύβδου που σημειώνονται στις περιοχές που ορίζουν οι παρ. 3, 4 και 5 του άρθρου αυτού. Σελ. 326,308(β) Τεύχος ΙΑ-12-2 Σελ. 54 Άρθρ.4.Ως μέθοδος δειγματοληψίας και αναφοράς για την ανάλυση των συγκεντρώσεων μολύβδου στην ατμόσφαιρα χρησιμοποιούνται οι μέθοδοι που αναφέρονται στο παράρτημα του άρθρ. 7 της παρούσας. Άρθρ.5.-Το ΥΠΕΧΩΔΕ ενημερώνει την Επιτροπή της Ευρωπαϊκής Κοινότητας: α)Κάθε χρόνο το αργότερο 6 μήνες από το τέλος της ετήσιας περιόδου αναφοράς (1 Ιουλίου), για τις περιπτώσεις υπέρβασης της οριακής τιμής της παρ. 1 του άρθρ. 3, καθώς επίσης και τις συγκεντρώσεις μολύβδου που σημειώθηκαν στη διάρκεια των υπερβάσεων αυτών. β)Το αργότερο 1 χρόνο από το τέλος της ετησίας περιόδου αναφοράς (1 Ιουλίου) για τους λόγους των υπερβάσεων της προηγούμενης παραγράφου και για τα μέτρα που έχουν ληφθεί για να αποφευχθεί η επανάληψή τους. Κυρώσεις Άρθρ.6.-Σε οποιονδήποτε ρυπαίνει ή συμβάλλει στην πρόκληση ρύπανσης ή υποβάθμισης του περιβάλλοντος με πράξη ή παράλειψη, «που αντίκειται στις διατάξεις της παρούσας πράξης» επιβάλλονται οι ποινικές, αστικές και διοικητικές κυρώσεις που προβλέπονται στα άρθρ. 28, 29 και 30 του Νόμ. 1650/86. Η μέσα σε « » φράση αντικαταστάθηκε ως άνω από το εδάφ. α της παρ. 1 άρθρ. 9 ΠΥΣ 25/1988, (ΦΕΚ Α΄ 52), κατωτ. αριθ. 41. Ειδικότερα ως προς την επιβολή διοικητικών κυρώσεων προκειμένου για τις περιοχές των ρυθμιστικών σχεδίων Αθήνας και Θεσσαλονίκης, εφαρμόζονται οι διατάξεις του άρθρ. 13 του Νόμ. 1515/85 και του άρθρ. 13 του Νόμ. 1561/85 όπως τροποποιήθηκαν και συμπληρώθηκαν με το άρθρ. 31 παρ. 6 και 7 αντίστοιχα του Νόμ. 1650/86. 24.Γ.κ.37 Χωροταξία και Περιβάλλον ΠΑΡΑΡΤΗΜΑ Χαρακτηριστικά που πρέπει να τηρούνται για την επιλογή μιας μεθόδου Δειγματοληψίας και μεθόδου αναφοράς για την ανάλυση των συγκεντρώσεων μολύβδου στην ατμόσφαιρα. Άρθρ.7.-Τα σωματίδια του ατμοσφαιρικού αέρα πρέπει να συλλέγονται στο φίλτρο μιας δειγματοληπτικής συσκευής προκειμένου να αναλυθούν ώστε να προσδιοριστεί η περιεκτικότητά τους σε μόλυβδο. Α.Χαρακτηριστικά που πρέπει να τηρούνται για την επιλογή της μεθόδου δειγματοληψίας. 1.Φίλτρο. Το φίλτρο πρέπει, κατά την ονομαστική ταχύτητα που χρησιμοποιείται κατά τη δειγματοληψία, να μπορεί να συγκρατεί τουλάχιστον το 99% όλων των σωματιδίων με μέση αεροδυναμική διάμετρο 0,3 μm. 2.Αποτελεσματικότητα της συσκευής δειγματοληψίας. Ως αποτελεσματικότητα της συσκευής δειγματοληψίας ορίζεται ο λόγος της συγκέντρωσης της μάζας των σωματιδίων στον αέρα που έχει συλλεγεί από το φίλτρο προς τη συγκέντρωση στον ατμοσφαιρικό αέρα. Η αποτελεσματικότητα αυτή δεν πρέπει να είναι κατώτερη από τις τιμές που αναγράφονται στον παρακάτω πίνακα και πρέπει να είναι ανεξάρτητη από την κατεύθυνση του ανέμου. Ελάχιστη αποδεκτή αποτελεσματικότητα συσκευής δειγματοληψίας (%). Ταχύτητα ανέμου           Διαστάσεις σωματιδίων    (αεροδυναμική διάμετρος)   5μm       10μm   2m S-I 95  » 65  »   4m S-Ι΄ 95  » 60  »   6mS-I 85  » 40  » 3.Ισχύς αναρρόφησης της δειγματοληψίας. Η ισχύς αναρρόφησης της δειγματοληψίας πρέπει να παραμένει σταθερή καθ’ όλη τη διάρκεια της δειγματοληψίας με ανοχή  5% της ονομαστικής τιμής. 4.Τοποθέτηση. Η τοποθέτηση των συσκευών δειγματοληψίας πρέπει να γίνεται κατά τρόπο όσο το δυνατό πιο αντιπροσωπευτικό όσον αφορά τις περιοχές στις οποίες πρέπει να γίνουν οι μετρήσεις. 5.Διεξαγωγή. Η δειγματοληψία πρέπει να είναι συνεχής. Πάντως, επιτρέπονται διακοπές για μερικά λεπτά κάθε μέρα ή κάθε εβδομάδα για την αντικατάσταση των φίλτρων. Μια μέση υπολογισμένη ετήσια τιμή είναι έγκυρη μόνο αν πραγματοποιήθηκε δειγματοληψία επί 10 τουλάχιστον συνεχείς ημέρες κάθε μήνα κατά τη διάρκεια των δύο πρώτων ετών από την έναρξη ισχύος της παρούσας και αργότερα, επί δεκαπέντε τουλάχιστον εργάσιμες ημέρες κάθε μήνα, οι οποίες κατανέμονται όσο το δυνατόν ισομερώς κατά το εν λόγω χρονικό διάστημα. Η μέση ετήσια τιμή προκύπτει από τη διαίρεση του αθροίσματος των εγκύρων ημερησίων τιμών δια του αριθμού των ημερών κατά τη διάρκεια των οποίων ελήφθησαν οι έγκυρες τιμές. Β.Αναλυτική μέθοδος αναφοράς. Η αναλυτική μέθοδος αναφοράς είναι η φασματοφωτομετρία ατομικής απορρόφησης, στην οποία το αναλυτικό «σφάλμα» για τον προσδιορισμό του μολύβδου στα σωματίδια που έχουν συλλεγεί είναι χαμηλότερη από την τιμή που αντιστοιχεί σε ατμοσφαιρική συγκέντρωση 0,1 ΜGΜ-3 μολύβδου (5% της οριακής τιμής των 2 ΜGΜ-3). Το αναλυτικό αυτό φάσμα πρέπει να διατηρείται μέσα στα καθορισμένα όρια με κατάλληλη συχνότητα ρύθμισης. Η μέσα σε « » λέξη «σφάλμα» αντικαταστάθηκε ως άνω από το εδάφ. β της παρ. 1 άρθρ. 9 ΠΥΣ 25/1988, (ΦΕΚ Α΄ 52), κατωτ.αριθ. 41. Άρθρ.8.-Κάθε διάταξη που αντίκειται στην Πράξη καταργείται. 